CELEX: 62018CN0066
Language: lt
Date: 2018-02-01 00:00:00
Title: Byla C-66/18: 2018 m. vasario 1 d. pareikštas ieškinys byloje Europos Komisija / Vengrija

201806010361917382018/C 211/10662018CJC21120180618LT01LTINFO_JUDICIAL201802017822Byla C-66/18: 2018 m. vasario 1 d. pareikštas ieškinys byloje Europos Komisija / Vengrija
   
 ---documentbreak--- C2112018LT720120180201LT001072822018 m. vasario 1 d. pareikštas ieškinys byloje Europos Komisija / Vengrija
   
   (Byla C-66/18)2018/C 211/10Proceso kalba: vengrų
      Šalys
   
   
      Ieškovė: Europos Komisija, atstovaujama V. Di Bucci, L. Malferrari, B. De Meester ir K. Talabér-Ritz
   
      Atsakovė: Vengrija
   
      Ieškovės reikalavimai
   
   Komisija prašo Teisingumo Teismo konstatuoti, kad Vengrija neįvykdė
   
            —
         
         
            įsipareigojimų pagal Bendrojo susitarimo dėl prekybos paslaugomis (GATS) XVII straipsnį, nes už EEE ribų esančioms užsienio aukštojo mokslo institucijoms nustatė reikalavimą sudaryti tarptautinį susitarimą, kad joms būtų leista teikti mokymo paslaugas, kaip nustatyta 2011 m. Įstatymo Nr. CCIV su pakeitimais 76 straipsnio 1 dalies a punkte,
         
      
            —
         
         
            įsipareigojimų pagal Direktyvą 2006/123/EB (
                  1
               ) ir, bet kuriuo atveju, pagal SESV 49 ir 56 straipsnius bei GATS XVII straipsnį, nes užsienio aukštojo mokslo institucijoms nustatė reikalavimą teikti aukštojo mokslo išsilavinimą kilmės šalyje, kaip nustatyta 2011 m. Įstatymo Nr. CCIV su pakeitimais 76 straipsnio 1 dalies b punkte,
         
      
            —
         
         
            įsipareigojimų pagal Europos Sąjungos pagrindinių teisių chartijos 13 straipsnį, 14 straipsnio 3 dalį ir 16 straipsnį.
         
      
            —
         
         
            priteisti iš Vengrijos bylinėjimosi išlaidas.
         
      
      Ieškinio pagrindai ir pagrindiniai argumentai
   
   Aukštojo mokslo paslaugų teikimo Vengrijoje teisinis pagrindas yra 2011 m. Įstatymas Nr. CCIV dėl nacionalinio aukštojo mokslo, kurio 76 straipsnio 1 dalies a punkte nustatyta, kad užsienio aukštojo mokslo institucija Vengrijos teritorijoje gali vykdyti diplomu patvirtintą mokymo veiklą tik tuo atveju, jeigu Vengrijos vyriausybė ir valstybės, kurioje yra užsienio aukštojo mokslo institucijos buveinė, vyriausybė sudarė įpareigojantį tarptautinį susitarimą dėl principinės pagalbos, teikiamos institucijai, kad ši galėtų vykdyti veiklą Vengrijoje, o šis susitarimas federalinės valstybės atveju grindžiamas anksčiau su centrine vyriausybe sudaryta sutartimi, jei pastaroji neturi kompetencijos sudaryti įpareigojančių tarptautinių susitarimų.
   Be to, 2011 m. Įstatymo Nr. CCIV 76 straipsnio 1 dalies b punkte nustatyta, kad Vengrijoje veiklą vykdančios aukštojo mokslo institucijos ne tik privalo turėti šalyje, kurioje yra jos buveinė, valstybės patvirtintą aukštojo mokslo įstaigos statusą, bet ir privalo realiai teikti aukštojo mokslo išsilavinimą aptariamoje šalyje.
   2017 m. balandžio 27 d. Komisija pradėjo procedūrą dėl įsipareigojimų neįvykdymo prieš Vengriją, kiek tai susiję su 2011 m. Įstatymu Nr. CCIV su pakeitimais.
   Kadangi Vengrijos pateiktas atsakymas Komisijos netenkino, ji pradėjo kitą procedūros dėl įsipareigojimų neįvykdymo etapą ir 2017 m. liepos 14 d. Vengrijai pateikė pagrįstą nuomonę.
   Kadangi atsakymas į pagrįstą nuomonę Komisijos taip pat netenkino, ji nusprendė kreiptis į Teisingumo Teismą, kad šis konstatuotų, jog Vengrija neįvykdė įsipareigojimų pagal GATS XVII straipsnį, Direktyvos 2006/123/EB 16 straipsnį, SESV 49 ir 56 straipsnius ir pagal Europos Sąjungos pagrindinių teisių chartijos 13 straipsnį, 14 straipsnio 3 dalį ir 16 straipsnį.
   (
         1
      )	2006 m. gruodžio 12 d. Europos Parlamento ir Tarybos direktyva 2006/123/EB dėl paslaugų vidaus rinkoje (OL L 376, 2006, p. 36).